260

Eventa 
 1 Ianuarii - Publius Cornelius Saecularis II et Gaius Iunius Donatus II consules ordinarii creati sunt.
 Sapor I, rex Persarum, iterum Mesopotamiam invasit. Apud Edessam exercitus Romanus peste infirmior a Persis victus est
 Iunio - Valerianus imperator, qui cum rege Sapore de pace agebat, ab eo captus est. 
 Ingenuus dux militum Pannoniae et Moesiae Sirmio a militibus suis imperator proclamatus ab Aureolo duce equitum victus necatusque est. 
 In Moesia Regalianus, legatus Augusti pro praetore Illyrici, qui feliciter contra Roxolanos barbaros certaverat, purpuram sumpsit. Primo Sarmatos vicit, deinde a Gallieno victus militibus suis necatus est.
 Germani per Galliam in Italiam profecti a Gallieno imperatore apud Mediolanum victi sunt.
 Iulio vel Augusto - Marcus Cassianus Latinius Postumus, praeses provinciae Germaniae inferioris, qui Germanos victos trans Rhenum fugaverat, a militibus suis imperator proclamatus est. Coloniam Agrippinam, ubi Saloninus Caesar, filius Gallieni erat, agressus est, Caesarem cepit et necavit. 
 Septembri - Titus Fulvius Macrianus, procurator arcae et praepositus annonae in expeditione Persicae Valeriani a Ballista praefecto praetorio Augustus propositus propter aetatem et valetudinem negavit.
 ante 17 Septembris - Titus Fulvius Macrianus iunior et Titus Iunius Fulvius Quietus, tribuni militum et filii Macriani, Augusti proclamati sunt. Cum Macrianus in occidentem profectus sit, Quietus in oriente mansit.

 Nati 

 Mortui 
 Autumno - Saloninus Caesar Coloniae Agrippinae.
 Regalianus usurpator.
 Ingenuus usurpator.